Damvlakke daal verder in die Wes-KaapFoto: Pixabay.com Die Wes-Kaapse regering het Woensdag gesê die vlak van damme in dié provinsie het verder gedaal. Anton Bredell, provinsiale minister vir plaaslike regering, omgewingsake en ontwikkelingsbeplanning, het gesê die vlak van damme staan nou op gemiddeld 22,1%. “Dit kom ten spyte van goeie reënval in dele van die provinsie voor en oor die Paasnaweek,” het Bredell gesê. Bredell het verbruikers van Kaapstad gelukgewens dat hulle waterverbruik in dié stad na minder as 700 miljoen liter per dag kon afbring. Bredell het benadruk hoe belangrik dit is om vol te hou met die besparing en water verantwoordelik te gebruik terwyl die provinsie wag op die winterreën. Volgens hom monitor die sentrum vir rampbestuur in die Wes-Kaap die situasie en is daar reeds ŉ aksieplan indien die situasie sou vererger. Bredell het inwoners gemaan om versigtig te wees wanneer dit wel begin reën. “Ek sal voorstel dat mense nou al seker maak hul geute in die geblokkeer nie. Sulke klein goedjies kan help om jou familie te beskerm,” het hy gesê.